section_heading: Životopis
paragraph_text: U očima hrvatske javnosti ostaje vrlo zapažen njegov dugometražni dokumentarni film Oluja nad Krajinom iz 2001. godine. Taj je film podigao veliku buru u političkom životu Hrvatske nakon prikazivanja i to ne zbog bavljenja temom neprocesuiranih zločina nad civilima tijekom i nakon akcije vojno-redarstvene operacije Oluja 1995. godine, već zbog Kneževićevog usporednog dokumentarističkog pregleda i praćenja političkih i društvenih kretanja na obje strane prije izbijanja oružanog sukoba, za vrijeme i nakon istog.